यह भगवान शिव का मंदिर है, जो तमिल साम्राज्य के चोल वंशी राजाओं ने 9वीं और 10वीं सदी के बीच में बनवाया था। यह मंदिर अपने विशाल गोपुरम के लिए प्रसिद्ध है।
नौवीं सदी में चोल साम्राज्य के राजाओं ने इसकी स्थापना की थी, जिसका उल्लेख यहां मौजूद शिलालेखों में मिलता है।

पूर्व में स्थित राजागोपुरम स्तम्भ 11 मंजिली है और इसकी ऊंचाई 217 फीट है। यह विशाल मंदिर मजबूत दीवारों से घिरा हुआ है, जिसमें चार गोपुर प्रवेश द्वार हैं और ये मंदिर को एक विराट रूप देता हैं। बाकी के तीन गोपुरम, पेई गोपुरम, तिरुमनजाना गोपुरम और अन्नमलई गोपुरम हैं। विजयनगर के कृष्णदेव रय्यरर ने इस मंदिर के 1000 स्तम्भों वाले भवन और मंदिर के तालाबों का निर्माण कराया था। वलाला महाराज गोपुरम और कीली गोपुरम जैसे प्रत्येक प्रकारम में एक विशालकाय नंदी और अनेक स्तम्भ हैं।

पांच मूल तत्वों को दर्शाने वाला यह एक "पंचभूत स्थलम" है। यह एक तेजो स्थलम है, जो "पंचभूत स्थलम" में से अग्नि का प्रतिनिधित्व करता है।
अन्य हैं-
तिरुवन्नईकवल ("अप्पू स्थलम" - जल)
कांचीपुरम ("पृथ्वी स्थलम" - पृथ्वी)
कलाहस्ती ("वायु स्थलम" - वायु)
चिदम्बरम ("आकाश स्थलम" - अंतरिक्ष)

अरुणाचल मंदिर
भूगोल
हवाई यात्रा
पर्यटन